Document ID: 31994R2507

ΚΑΝΟΝΙΣΜΟΣ (ΕΚ) αριθ. 2507/94 ΤΗΣ ΕΠΙΤΡΟΠΗΣ της 17ης Οκτωβρίου 1994 για τροποποίηση του κανονισμού (ΕΟΚ) αριθ. 3601/92 για τις λεπτομέρειες εφαρμογής των ειδικών μέτρων στον τομέα της επιτραπέζιας ελιάς
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1332/92 του Συμβουλίου της 18ης Μαΐου 1992 για την καθιέρωση ειδικών μέτρων στον τομέα της επιτραπέζιας ελιάς (1), όπως τροποποιήθηκε από τον κανονισμό (ΕΟΚ) αριθ. 587/93 της Επιτροπής (2), και ιδίως το άρθρο 5,
Εκτιμώντας:
ότι, στον κανονισμό (ΕΟΚ) αριθ. 3601/92 της Επιτροπής (3) έχουν καθοριστεί οι λεπτομέρειες εφαρμογής των ειδικών μέτρων στον τομέα της επιτραπέζιας ελιάς-
ότι, όσον αφορά τους κανόνες δημιουργίας ενός κεφαλαίου κινήσεως, δεν έχει προβλεφθεί καμία ανακοίνωση εκ μέρους των κρατών μελών προς την Επιτροπή όσον αφορά τα χορηγούμενα ποσά- ότι, από την κατάσταση αυτή, εμποδίζεται η κανονική πρόβλεψη των δαπανών που θα πραγματοποιηθούν για το σκοπό αυτό καθώς και τον έλεγχο των εν λόγω δαπανών- ότι πρέπει, συνεπώς, να προβλεφθεί η ανακοίνωση εκ μέρους των κρατών μελών των πληροφοριών που αφορούν τις χορηγούμενες ενισχύσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 12 του κανονισμού (ΕΟΚ) αριθ. 3601/92 προστίθεται η ακόλουθη παράγραφος 7:
"7. Οι αρμόδιες αρχές διαβιβάζουν στην Επιτροπή αντίγραφα των εντύπων που αναφέρονται στα παραρτήματα ΙΙΙ και IV, δεόντος συμπληρωμένα, αμέσως και το αργότερο εντός 30 ημερών μετά τη λήψη τους."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 1994.

Labels: 4
17
3
6
12
15